钦定古今图书集成/明伦汇编/氏族典/第314卷 > 《廖用贤尚友录》 > 彭公永
## 钦定古今图书集成/明伦汇编/氏族典/第314卷 > 《廖用贤尚友录》 > 彭公永

按《尚友录》：公永，福州人，绍兴间登第。长子涣，次子演，
相继及第。演尝宿甘泉店，因闲步至一官舍，梁上有
红丝羯鼓縚数条垂于地，一老人杖而守之，曰：“此开
元兴庆宫也。二百年中至此者十二人，皆有留题，请
书一绝。”演即题云：“长安宫阙半蓬蒿，尘暗虹梁羯鼓
縚。惟有水天明月夜，一条空碧见秋毫。”题毕而退。